गोल्ड (2022 मलयालम फ़िल्म)

गोल्ड 2022 मलयालम भाषा की कॉमेडी ड्रामा फ़िल्म है, जिसे अल्फोंस पुथ्रेन द्वारा लिखित, निर्देशित और संपादित किया गया है। इसका निर्माण पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न द्वारा संयुक्त रूप से किया गया था। फ़िल्म में पृथ्वीराज सुकुमारन और नयनतारा के साथ-साथ दीप्ति सती, मल्लिका सुकुमारन, शम्मी थिलाकन, लालू एलेक्स, बाबूराज, अजमल अमीर, शांति कृष्णा, जगदीश, कृष्णा शंकर, रोशन मैथ्यू, विनय फोर्ट, शबरीश वर्मा और सैजू कुरुप जैसे सहायक कलाकार हैं। 

फ़िल्म के लेखन, संपादन और निर्देशन के अलावा, पुथ्रेन ने फिल्म की स्टंट कोरियोग्राफी, दृश्य प्रभाव, रंग ग्रेडिंग और एनीमेशन पर भी काम किया। यह ‘‘प्रेमम’’ (2015) के सात साल बाद निर्देशन में उनकी वापसी का प्रतीक है। इस फ़िल्म की मुख्य फोटोग्राफी सितंबर 2021 में शुरू हुई और जून 2022 में समाप्त हुई।

फ़िल्म निर्माण
फ़िल्म बनाने की शुरुआत 8 सितंबर 2021 को एक पूजा समारोह के साथ हुई। मूल रूप से केरल के भीतर शूटिंग करने की योजना बनाई गई थी। राज्य में कोविद-19 महामारी प्रतिबंधों के कारण फ़िल्म को पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न के निर्देशन में केरल के बाहर बनाया गया। ‘‘प्रेमम’’ के छह साल के अंतराल के बाद पुथ्रेन किसी फिल्म का निर्देशन कर रहे थे।

जारी
इस फ़िल्म को सितंबर 2022 में ओणम के दौरान जारी किया जाना था, किंतु पोस्ट-प्रोडक्शन में देरी के कारण इसे उस समय रिलीज़ नहीं किया गया। अंततः 1 दिसंबर 2022 में यह सिनेमाघरों लाई गई, जहाँ इसे आलोचकों से नकारात्मक समीक्षा मिली किंतु बॉक्सऑफ़िस में इस फ़िल्म ने धमाल मचा दिया।https://indianexpress.com/article/entertainment/malayalam/alphonse-puthren-lashes-out-after-gold-gets-mixed-reviews-8307108/

 सन्दर्भ 

बाहरी कड़ियाँ


श्रेणी:फ़िल्म
श्रेणी:मलयालम
श्रेणी:मलयालम फ़िल्में
श्रेणी:कॉमेडी-ड्रामा फ़िल्में